Yaponiya hukumati iste`foga chiqdi

Yaponiyaning Bosh vazir Yoshixide Suga rahbarligidagi hukumati to`liq tarkibda iste`foga chiqdi. Bu haqda RIA novosti yozmoqda. 
Sentyabr oyining boshida, 2020 yil sentyabr oyida Bosh vazir bo`lgan Suga, partiya rahbari lavozimiga nomzodini ko`rsatmasligini e`lon qildi, bu uning hukumat rahbari lavozimidan ketishini anglatadi. 2012-2017 yillar davomida Sindzo Abe hukumatida Tashqi ishlar vaziri bo`lgan Fumio Kishida kuni partiyalar saylovida g`alaba qozondi.
Bugun, 4 oktyabr kuni Yaponiya parlamentining har ikki palatasi Bosh vazir nomzodi bo`yicha ovoz beradi, keyin yangi hukumat rahbari o`z “kabineti”ni shakllantiradi. Hukumat boshlig`i partiyalar taqdim etgan nomzodlar orasidan ko`pchilik ovozi bilan saylanadi. Qoidaga ko`ra, bu partiyalar rahbarlari bo`ladi. Shunday qilib, parlamentda ko`pchilik o`rinni egallagan partiya rahbari Bosh vazir bo`ladi. Hozirda Liberal-demokratik partiya etakchi, demak Fumio Kishida Yaponiyaning 100-Bosh vaziri bo`ladi.
Siyosatchi bugunning o`zida rasmiy ravishda hukumat tuzmoqchi. Vazirlik lavozimlariga nomzodlarni tanlash hafta oxiri yakunlangan. Hirokazu Matsuno hukumat bosh kotibi bo`ladi.
Oldingi hukumatdan yangi tarkibga uch kishi o`tadi: Tashqi ishlar vaziri Toshimitsu Motegi va Mudofaa vaziri Nobuo Kishi o`z lavozimlarini saqlab qoladi, Fan va ta`lim vazirligini boshqargan Koichi Xagiuda Iqtisodiyot, savdo va sanoat vaziri bo`ladi.